КЧР а Хъада ТЕМРЕЗОВ Рашид йгьи «Почта Банк» аунашвачпарта апред седатель РУДЕНКО Дмитрий мачвы зцIарцIаз ангIалра сабапра ащтагIайтI. «Россия а Почта» йылнахыз агIаршIыцхрала апроект апкъ йтата Къарча Черкес ла хкыткI рпны йадкIылу апочта хъвшараква гIаншуштI. – АбзазагIвчва йрадзауа ацхърагIараква йрылархIара йгьи рнадзара агъьчIвра хIащтата, КЧР а Хъада Темрезов Рашид йхъвдаквцIара хIырхъйа уата Домбай, Малокурганна йгьи Ильич кытква рпны йатахъу зымгIвала йадга лу йадкIылу апочта хъвшараква хIыргIапсуаштI, – йхIватI промышленностьли хвгIахвтрали КЧР а Министерства ахъвшара аунашвачпагIв Хвби Норчук. Агород йачвыхъару акытква йгьи атшпсщагIвчва ъащарду ашIыпIаква ры хъазла апочтаква ргIахътIра змагIны дуу гIаншарапI.